Document ID: 32014R1147

IZVEDBENA UREDBA KOMISIJE (EU) št. 1147/2014
z dne 23. oktobra 2014
o spremembi Uredbe Sveta (ES) št. 2368/2002 o izvajanju sistema potrjevanja procesa Kimberley za mednarodno trgovino s surovimi diamanti
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 2368/2002 z dne 20. decembra 2002 o izvajanju sistema potrjevanja procesa Kimberley za mednarodno trgovino s surovimi diamanti (1) in zlasti člena 20 Uredbe,
ob upoštevanju naslednjega:
(1)
V Prilogi II k Uredbi (ES) št. 2368/2002 so navedeni udeleženci sistema potrjevanja procesa Kimberley in njihovi ustrezno imenovani pristojni organi.
(2)
Predsedujoči procesu Kimberley je 8. oktobra 2014 izdal obvestilo v zvezi z odstavkom 13 Resolucije Varnostnega sveta Združenih narodov 2153(2014) o odpravi ukrepov, ki vsem državam preprečujejo uvoz vseh surovih diamantov iz Slonokoščene obale. Predsedujoči procesu Kimberley je vse udeležence pozval, da sprejmejo ukrepe za obnovitev trgovine s surovimi diamanti s Slonokoščeno obalo. Seznam udeležencev v Prilogi II bi bilo zato treba spremeniti.
(3)
Poleg tega bi bilo treba v Prilogi II posodobiti naslov kontaktne točke za Kambodžo.
(4)
Prilogo II k Uredbi (ES) št. 2368/2002 bi bilo zato treba ustrezno spremeniti.
(5)
Da se zagotovi učinkovitost ukrepov iz te uredbe, bi morala ta uredba začeti veljati takoj -
SPREJELA NASLEDNJO UREDBO:
Člen 1
Priloga II k Uredbi (ES) št. 2368/2002 se nadomesti z besedilom iz Priloge k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. oktobra 2014

Labels: 3
14
18